Primul medic român care a murit din cauza Covid-19. A fost testat pozitiv la două zile după ce a demisionat.
Doctorul avea 62 de ani și era specializat în medicină internă. El și-a dat demisia de la Spitalul Județean de Urgență Constanța pe 6 aprilie. Starea medicului s-a înrăutățit și a fost transferat de la Constanța la București, unde a murit după zece zile.
Ministerul Sănătăţii a confirmat primul deces al unui medic român din cauza complicațiilor apărute în urma infectării cu Covid-19. Bărbatul, care avea 62 de ani, a murit marți. Era specializat în medicină internă și a lucrat la Spitalul Județean de Urgență Constanța, până pe 6 aprilie 2020, când a demisionat.Medicul a descoperit că are simptome specifice coronavirusului pe 8 aprilie și a fost internat la Spitalul Clinic de Boli Infecţioase Constanţa. Rezultatul testului, care a fost pozitiv, a venit în aceeași zi.Pe 11 aprilie, starea doctorului s-a agravat și a fost transferat în București la Institutul Naţional de Boli Infecţioase Matei Balş.Sursă foto: Dani Amariei/Mediafax Foto.